**ROMÂNIA**

**JUDEŢUL SATU MARE**

**CONSILIUL JUDEŢEAN**

**Serviciul managementul resurselor umane**

**Nr.\_\_\_\_\_\_\_/\_\_\_\_\_\_2025**

**RAPORT DE SPECIALITATE**

**privind modificarea Statului de funcții**

**al aparatului de specialitate al Consiliului Județean Satu Mare**

Referitor la Proiectul de hotărâre privind modificarea Statului de funcții al aparatului de specialitate al Consiliului Județean Satu Mare,

luând în considerare:

- Raportul final al examenului de promovare în gradul profesional imediat superior celui deținut a funcționarilor publici de execuție nr. 26318/12.12.2025;

- Raportul final al examenului de promovare în grade sau trepte profesionale imediat superioare a personalului contractual de execuție nr. 25915/08.12.2025;

raportat la Hotărârea Consiliului Județean Satu Mare nr.74/27.06.2025 privind modificarea Statului de funcții al aparatului de specialitate al Consiliului Județean Satu Mare,

ținând cont de:

- Partea a VI-a Statutul funcționarilor publici, prevederi aplicabile personalului contractual din administrația publică și evidența personalului plătit din fonduri publice, Titlul II Statutul funcționarilor publici, Capitolul VI - Cariera funcționarilor publici, Secțiunea a 3-a - Promovarea funcționarilor publici și evaluarea performanțelor profesionale și Titlul III Personalul contractual din autoritățile și instituțiile publice, Capitolul IV Încadrarea și promovarea personalului contractual din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

- Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;

- Legea cadru nr.153/2017 privind salarizarea personalului plătit din fonduri publice, cu modificările și completările ulterioare;

Au avut loc examene de promovare. Pentru susținerea examenului de promovare s-au înscris 3 funcționari publici, s-au prezentat pentru susținerea probelor scris și interviu pe care le-au și promovat, potrivit Raportului final al examenului de promovare în grad profesional superior celui deținut a funcționarilor publici de execuție nr. 26318/12.12.2025.

Ținând cont de faptul că promovarea în grad profesional superior celui deținut anterior de funcționarii publici de execuție nu presupune existența unui post vacant ci se realizează prin transformarea postului ocupat de funcționarul public ca urmare a promovării examenului, potrivit art.476 alin.(1), alin.(2) lit. a), art.477 alin.(1), art.478 alin.(1), alin.(2) din Ordonanța de urgență a Guvernului nr.57/2019 privind Codul administrativ;

Statul de funcții al aparatului de specialitate al Consiliului Județean Satu Mare se va modifica prin transformarea următoarelor funcții publice de execuție:

|  |  |  |  |  |
| --- | --- | --- | --- | --- |
| **Nr. crt.** | **Poziția în stat funcții** | **Funcția publică deținută** | **Modificarea propusa** | **Funcția publică după promovare** |
| 1. | 24 | consilier asistent (S) | transformare post  prin promovare | consilier principal (S) |
| 2. | 155 | consilier principal (S) | transformare post  prin promovare | consilier superior (S) |
| 3. | 207 | consilier principal (S) | transformare post  prin promovare | consilier superior (S) |

Potrivit Hotărârii Guvernului nr. 1336/2022 pentru aprobarea Regulamentului – cadru privind organizarea și dezvoltarea carierei personalului contractual din sectorul bugetar plătit din fonduri publice, promovarea în grade sau trepte profesionale imediat superioare a personalului contractual, se face de regulă pe un post vacant, iar, în situația în care nu există un asemenea post, se face prin transformarea postului din statul de funcții în care acesta este încadrat în unul de nivel imediat superior.

Pentru susținerea examenului de promovare s-a înscris un angajat și în data de 08.12.2025 a susținut proba scrisă, probă promovată potrivit Raportului final al examenului de promovare în grade sau trepte profesionale imediat superioare a personalului contractual de execuție nr. 25915/08.12.2025.

Astfel Statul de funcții al aparatului de specialitate al Consiliului Județean Satu Mare se va modifica prin transformarea următoarei funcții contractuale de execuție:

|  |  |  |  |  |
| --- | --- | --- | --- | --- |
| **Nr. crt.** | **Poziția în stat funcții** | **Funcția contractuală deținută** | **Modificarea propusa** | **Funcția contractuală după promovare** |
| 1. | 203 | consilier I (S) | transformare post  prin promovare | consilier IA (S) |

Pentru motivele și considerentele mai sus arătate este necesară modificarea Statului de funcții al aparatului de specialitate al Consiliului Județean Satu Mare.

În temeiul prevederilor art. 182 alin. (4) cu trimitere la cele ale art. 136 alin. (8) lit. b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind modificarea Statului de funcții**

**al aparatului de specialitate al Consiliului Județean Satu Mare**

**ŞEF SERVICIU, VIZAT JURIDIC,**

Bîja Tania Pop Nicoleta

Red./Tehn. E.S.A. 5ex